Държавен вестник, бр. 5, 2010 г., стр. 23

БРОЙ  5	
Д Ъ Р Ж А В Е Н  В Е С Т Н И К 	
СТР.  23  
1. изпълнява функции на отговорен орган по 
Европейския фонд за връщане и по Фонда за 
външни граници в рамките на Обща програма 
„Солидарност и управление на миграционните 
потоци“ на Европейския съюз, като:
а) осъществява взаимодействие със структу­
рите на Европейската комисия и с отговорните 
органи в останалите държави членки;
б) координира програмирането и внася в 
Европейската комисия предложения за мно­
гогодишни и годишни програми;
в) взаимодейства с органи и организации, 
участващи в изпълнението на многогодишните 
програми, включително международни органи­
зации и неправителствени организации;
г) осигурява съгласуваност и взаимно допъл­
ване между финансирането от Европейския фонд 
за връщане и по Фонда за външни граници и 
от други национални и общностни финансови 
инструменти;
д) осъществява предварителен контрол за 
законосъобразност при възлагане на общест­
вени поръчки и процедури за предоставяне на 
безвъзмездна финансова помощ, които са фи­
нансирани напълно или частично със средства 
от европейските фондове;
е) организира и провежда процедури за 
възлагане на обществени поръчки и процедури 
за предоставяне на безвъзмездна финансова 
помощ и сключва договори;
ж) получава плащания, извършени от Евро­
пейската комисия, и извършва плащания към 
крайните бенефициенти; 
з) координира и провежда информационна 
дейност, свързана с усвояване на средствата 
по фондовете;
и) осъществява мониторинг, оценка и контрол 
върху дейността на крайните бенефициенти;
к) следи за прилагането на изискванията 
за счетоводната отчетност от крайните бене­
фициенти; 
л) следи сертифициращият и одитният орган 
да получават необходимата информация за 
осъществяване на дейността им;
м) съставя и внася в Европейската комисия 
междинни и окончателни доклади за изпълне­
нието на годишните програми;
н) съхранява цялата документация, свързана с 
проведените процедури за възлагане на общест­
вени поръчки и предоставяне на безвъзмездна 
финансова помощ, както и за получените и 
извършените плащания и осигурява достъп до 
нея на компетентните органи за срок  5 години 
след приключването на програмите;
2. осъществява координация на дейностите, 
свързани с програмирането и изпълнението на 
проекти на МВР, финансирани със средства на 
Европейския съюз и на други извънбюджетни 
източници;
3. осъществява взаимодействие с компетент­
ните структури на Европейската комисия и с 
националните институции в процеса на прог­
рамиране, изпълнение, мониторинг и оценка 
на проекти;
4. установява нередности и измами със 
средства на Европейския съюз и докладва 
установените случаи;
5. координира работата и оказва методиче­
ско ръководство на звената за изпълнение на 
проекти в структурите на МВР.
Чл. 141л. (1) Дирекция „Национална система 
112“ е национална специализирана структура 
на МВР за осигуряване на непрекъснат, бърз 
и безплатен достъп до службите за спешно 
реагиране за получаване на помощ при спеш­
ни случаи.
(2) За изпълнение на задачата по ал. 1 ди­
рекция „НС 112“:
1. приема, автоматично регистрира и об­
работва всички повиквания за спешна помощ 
на номер 112;
2. осигурява непрекъснат достъп до линия 
за връзка;
3. събира информация за вида, мястото, часа 
и основните данни на спешния случай;
4. осигурява приемането и изясняването на 
получените повиквания освен на български 
език и на най-малко два официални езика на 
Европейския съюз;
5. анализира и предава обработената ин­
формация на службите за спешно реагиране в 
зависимост от вида на спешните случаи;
6. получава обратно информация от съответ­
ните служби за спешно реагиране за приключ­
ване на работата им в мястото на инцидента;
7. регистрира, архивира и съхранява инфор­
мация за всички спешни повиквания.
(3) Дейността по осигуряване на непрекъснат, 
бърз и безплатен достъп до службите за спешно 
реагиране за получаване на помощ при спешни 
случаи се организира и осъществява от районни 
центрове за приемане на спешни повиквания 
към ЕЕН 112 (районни центрове 112).
(4) Местоположението на районните цен­
трове 112 се определя с решение на Минис­
терския съвет.
(5) Службите за спешно реагиране по чл. 19, 
ал. 1 от Закона за Националната система за 
спешни повиквания с единен европейски номер 
112 (ДВ, бр. 102 от 2008 г.) обменят информа­
ция с районните центрове 112 чрез работни 
станции на Националната система за спешни 
повиквания с ЕЕН 112.
(6) Взаимодействието на дирекция „НС 112“ 
с други служби и ведомства се осъществява на 
базата на сключени споразумения.
(7) Службите за спешно реагиране по ал. 5 
не могат да отказват приемане на информация 
за инцидент, изпратена от съответния районен 
център 112.“
§ 69. В чл. 150а се правят следните изменения: